สะบ้าเข้าหลุด ตอนนี้เข้าที่เอง เข้าเฝือกอ่อนให้คือใช้สำลีแผ่นผันรอบตามด้วยผ้าก็อดแต่มันมีความหนาเป็นก้อนโตเลยค่ะ จำเป็นต้องหนาใหญ่ขนาดนั้นด้วยช่วยอะไรได้บ้างค่ะ
สวัสดีค่ะ อาการสะบ้าเข่าหลุดหรือเคลื่อนนั้นเป็นการที่กระดูกสะบ้าบริเวณหัวเข่าหลุดออกจากตำแหน่งที่ควรจะเป็น ส่งผลให้เกิดอาการปวด การขยับหรือลงน้ำหนักไม่ได้ตามปกติการรักษาเป้าหมายหลักๆก็คือการจัดหรือดามกระดูกนี้ให้เข้าที่ เช่น การใช้อุปกรณ์พยุงเข่าในระยะที่มีอาการปวดเข่า หรือผ่าตัดแก้ไขในบางรายที่เคลื่อนหรือหลุดไปมาก ร่วมกับจะต้องหลีกเลี่ยงท่าทางที่ทำให้แรงที่ไปกดสะบ้าสูงขึ้น ได้แก่ คุกเข่า นั่งพับเพียบ ขัดสมาธิ และนั่งยองๆ รักษาด้วยการรับประทานยาเพื่อลดอาการปวด และการอักเสบตามที่แพทย์จ่ายมาได้จากที่กล่าวมาก็คือเป็นการใช้เฝือกอ่อนเพื่อจัดกระดูกให้เข้าที่ ซึ่งในช่วงแรกอาจจะต้องพันหนาเพื่อป้องกันการกระแทกจากภายนอก และช่วยดามกระดูก แนะนำการทำตามคำแนะนำของแพทย์ผู้รักษา ซึ่งหลังจากนี้ น่าจะมีการนัดกลับไปติดตามอาการและอาจเปลี่ยนวัสดุเป็นแบบบางลงได้ ถ้ากระดูกเริ่มเข้าที่ดีแล้ว